Algemene jaarvergadering 2021: Notule | PEN Afrikaans
Home » Nuus » Algemene jaarvergadering 2021: Notule
Notule: PEN Afrikaans se algemene jaarvergadering
Dinsdag 19 Oktober 2021 om 18:00
Aanlyn via Zoom
Marga Stoffer verwelkom almal by die negende AJV van PEN Afrikaans – en die tweede wat virtueel plaasvind. Ons hoop om van volgende jaar af hibriede vergaderings aan te bied, met sommige deelnemers fisies byeen en ander wat virtueel kan inskakel.
PEN Afrikaans het tans 78 opbetaalde lede en 'n kworum is dus 30 lede.
Daar is 16 teenwoordiges en ons het volmagte van 22 lede ontvang. Daar is dus 'n kworum by die vergadering verteenwoordig.
Marga lees die name uit van lede wat verskoning aangeteken en volmagte gestuur het (alfabeties hier gelys):
Ter bevestiging van die volmagte:
Marga sal namens Kerneels Breytenbach, Ingrid Winterbach, Eloise Wessels en Carel van der Merwe stem
Bernard Odendaal sal namens Francis Galloway stem.
Charl-Pierre Naudé sal namens Jaco Fouché stem.
Izak de Vries sal namens Fanie Viljoen, Fanie de Villiers en Lydia Gittens stem.
Jolyn Phillips sou namens Bibi Burger gestem het, maar kon die vergadering nie bywoon nie.
Catrina Wessels stem namens al die ander lede wat volmagte gestuur het.
Goedkeuring van notule vir die AJV gehou op 21 Oktober 2020 via Zoom, en sake voortspruitend uit die notule
Die notule vir die AJV gehou op 21 Oktober 2020 is aanlyn beskikbaar en saam met vandag se sakelys vooraf aan lede per e-pos gestuur. Daar is geen sake voortspruitend uit die notule nie. Naomi stel voor dat die notule goedgekeur word. Carolyn en Bernard sekondeer albei.
Marga lewer haar verslag, waarin sy onder andere PEN Afrikaans se gelukwensinge oordra aan 'n lys van pryswenners in die letterkunde en joernalistiek en erkenning gee aan dié lede en skrywers wat sedert die afgelope AJV heengegaan het. Sy sonder kopieregverwikkelinge uit wat van noemenswaardige belang vir skrywers is en verwys na 'n lys hoogtepunte tydens haar termyne as voorsitter. Sy bedank die bestuur en bestuurder vir hul werk, asook die Trust vir Afrikaanse Onderwys vir die ondersteuning – finansieel en andersins. Haar verslag is hier beskikbaar.
Izak de Vries lewer sy verslag. PEN Afrikaans is in 'n gesonde finansiële posisie. Alhoewel daar geen ongerymdhede of bevraagtekening met betrekking tot die finansies was nie, het PEN Afrikaans nie 'n ongekwalifiseerde oudit gekry nie.
Izak meld dat enige lid op versoek toegang tot die ouditverslag kan kry.
Catrina Wessels doen verslag oor PEN Afrikaans se werksaamhede oor die afgelope jaar en bedank die uittredende bestuur, en spesifiek die voorsitter, ondervoorsitter en tesouriers (Marga Stoffer, Danie Marais en Naomi Bruwer, opgevolg deur Izak aan die begin van 2021), vir die goeie en lekker samewerking. Haar verslag is hier beskikbaar.
Aankondiging van kortverhaalprojek met ondersteuning van PEN International
Catrina gee 'n uiteensetting van 'n kortverhaalprojek waarvoor PEN Afrikaans befondsing by PEN International sal ontvang. Dit bestaan uit 'n aanlyn kursus oor die skryf van verhale (reeds aan die gang), 'n skenking van boeke aan leeshoekies wat WOW by vyf hoërskole ingerig het, en 'n kortverhaalskryfkompetisie waarvoor mense in 2022 sal kan inskryf en waaroor daar meer inligting in PEN Afrikaans se Desember-nuusbrief sal wees.
Verkiesing van 'n nuwe bestuur
Die vergadering gaan oor na die stemming om PEN Afrikaans se nuwe bestuur vir die termyn 2021 – 2023 te verkies. Die stemming vind anoniem via Zoom se peilingfunksie plaas.
Marga gee agtergrond oor die verkiesbare kandidate. Hul gegewens is ook vooraf per e-pos aan lede gekommunikeer.
Alle verkiesbare kandidate word met 'n sterk meerderheidstem verkies.
Bernard Odendaal en Jolyn Phillips word met die volle steun van die vergadering tot die posisies van voorsitter en ondervoorsitter verkies.